REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/165-18

12. jul 2018. godine

Beograd

Z A P I S N I K

51. SEDNICE ODBORA ZA FINANSIJE, REPUBLIČKI BUDžET I KONTROLU

TROŠENjA JAVNIH SREDSTAVA, ODRŽANE 12. JULA 2018. GODINE

Sednica je počela u 12,20 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Momo Čolaković, Milan Lapčević.

Sednici nisu prisustvovali članovi Odbora: Dušan Bajatović, Miljan Damjanović, Milorad Mirčić, Saša Radulović, Goran Ćirić, Milorad Mijatović, Vojislav Vujić i Zoltan Pek.

Sednici su prisustvovali zamenici članova Odbora: Đorđe Milićević (zamenik Dušana Bajatovića), Zoran Despotović (zamenik Miljana Damjanovića) i Arpad Fremond (zamenik Zoltana Peka).

Na poziv predsednika Odbora, sednici su prisustvovali Verka Atanasković, pomoćnik direktora u Sektoru za rešavanje o sukobu interesa Agencije za borbu protiv korupcije, Hana Hukić, predsednik Republičke komisije za zaštitu prava u postupcima javnih nabavki, Sandra Damčević, direktor Uprave za javne nabavke, Daliborka Srećkov, rukovodilac Grupe za praćenje, kontrolu i nadzor postupaka javnih nabavki u Upravi za javne nabavke, i Marko Janković, član Komisije za hartije od vrednosti.

Na predlog predsednika, Odbor je većinom glasova (devet „za“ i dva narodna poslanika se nisu izjasnila) utvrdio sledeći:

D n e v n i r e d

1. Razmatranje Izveštaja o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje (broj 02-788/17 od 29. marta 2017. godine);

2. Razmatranje Izveštaja o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje (broj 02-829/18 od 30. marta 2018. godine);

3. Razmatranje Izveštaja o radu Republičke komisije u postupcima javnih nabavki za period 01. 01. 2017.do 31.12.2017. godine (broj 02-838/18 od 30. marta 2018. godine);

4. Razmatranje Izveštaja o sprovedenom nadzoru nad primenom Zakona o javnim nabavkama za 2017. godinu (broj 404-1134/18 od 7. maja 2018. godine);

5. Razmatranje Godišnjeg izveštaja Komisije za hartije od vrednosti za 2016. godinu (broj 400-1081/17 od 28. aprila 2017. godine);

6. Razmatranje Godišnjeg izveštaja Komisije za hartije od vrednosti za 2017. godinu (broj 02-1089/18 od 27. aprila 2018. godine);

7. Razmatranje Izmena finansijskog plana Komisije za hartije od vrednosti za 2016. godinu (broj 400-1546/16 od 6. jula 2016. godine);

8. Razmatranje Finansijskog plana Komisije za hartije od vrednosti za 2017. godinu (broj 400-48/17 od 5. januara 2017. godine);

9. Razmatranje Izmena i dopuna Finansijskog plana Komisije za hartije od vrednosti za 2017. godinu (broj 400-48/17 od 22. decembra 2017. godine);

10. Razmatranje Finansijskog plana Komisije za hartije od vrednosti za 2018. godinu (broj 400-3754/17 od 22. decembra 2017.godine);

11. Razmatranje Izmena i dopuna Finansijskog plana Komisije za hartije od vrednosti za 2018.godinu (broj 400-3754/17 -2 od 2. aprila 2018. godine);

12. Utvrđivanje Predloga odluke o prestanku funkcije člana Republičke komisije za zaštitu prava u postupcima javnih nabavki.

Pre prelaska na rad po utvrđenom dnevnom redu, Odbor je većinom glasova (10 „za“ i jedan narodni poslanik se nije izjasnio) usvojio zapisnike sa 48, 49. i 50. sednice Odbora.

Aleksandra Tomić, predsednik Odbora, predložila je da, radi efikasnijeg rada, Odbor obavi raspravu o oba godišnja izveštaja Agencije za borbu protiv korupcije zajedno (tačke 1 i 2), kao i da se rasprava obavi zajedno i o godišnjim izveštajima i finansijskim planovima Komisije za hartije od vrednosti (tačke 5 i 6, pa zatim tačke 7 do 11), s tim što će se Odbor izjašnjavati o svakoj tački pojedinačno, u sistemu e-parlamenta. Odbor je prihvatio ovaj predlog.

**Prva tačka dnevnog reda:** **Razmatranje Izveštaja o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje**

Predsednik Odbora podsetila je članove Odbora da Agencija, na osnovu člana 26. st. 1. i 2. Zakona o Agenciji za borbu protiv korupcije, podnosi Narodnoj skupštini godišnji izveštaj o svom radu, najkasnije do 31. marta tekuće godine za prethodnu godinu. Godišnji izveštaj saadrži i izveštaj o sprovođenju Strategije i Akcionog plana.

Članom 238. stav 2. Poslovnika Narodne skupštine predviđeno je da nadležni odbor nakon razmatranja izveštaja podnosi Narodnoj skupštini izveštaj sa predlogom zaključka, odnosno preporuke.

Verka Atanasković, pomoćnik direktora u Sektoru za rešavanje o sukobu interesa Agencije za borbu protiv korupcije, predstavila je Izveštaj o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje.

**Povodom prve tačke dnevnog reda nije bilo diskusije.**

**Odbor je, većinom glasova (11 „za“ i jedan narodni poslanik se nije izjasnio), odlučio da predloži Narodnoj skupštini da prihvati Izveštaj** o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje.

Odbor je, na osnovu člana 8. stav 1. Zakona o Narodnoj skupštini i člana 238. st. 4. i 5. Poslovnika Narodne skupštine, odlučio da, povodom razmatranja Izveštaja o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje, podnese Narodnoj skupštini predlog sledećeg zaključka:

1. Prihvata se Izveštaj o radu Agencije za borbu protiv korupcije za 2016. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.

2. Ovaj zaključak objaviti u „Službenom glasniku Republike Srbije“.

Za predstavnika Odbora ne sednici Narodne skupštine, izabrana je Aleksandra Tomić, predsednik Odbora.

**Druga tačka dnevnog reda:** **Razmatranje Izveštaja o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje.**

Verka Atanasković, pomoćnik direktora u Sektoru za rešavanje o sukobu interesa Agencije za borbu protiv korupcije, predstavila je Izveštaj o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje.

**Povodom druge tačke dnevnog reda nije bilo diskusije.**

**Odbor je većinom glasova (10 „za“ i dva narodna poslanika se nisu izjasnila), odlučio da predloži Narodnoj skupštini da prihvati Izveštaj** o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje.

Odbor je, na osnovu člana 8. stav 1. Zakona o Narodnoj skupštini i člana 238. st. 4. i 5. Poslovnika Narodne skupštine, odlučio da, povodom razmatranja Izveštaja o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period 2013. do 2018. godine i Akcionog plana za njeno sprovođenje, podnese Narodnoj skupštini predlog sledećeg zaključka:

1. Prihvata se Izveštaj o radu Agencije za borbu protiv korupcije za 2017. godinu sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.

2. Ovaj zaključak objaviti u „Službenom glasniku Republike Srbije“.

Za predstavnika Odbora ne sednici Narodne skupštine, izabrana je Aleksandra Tomić, predsednik Odbora.

**Treća tačka dnevnog reda:** **Razmatranje Izveštaja o radu Republičke komisije u postupcima javnih nabavki za period 1. januar 2017. do 31. decembar 2017. godine**

Predsednik Odbora podsetila je članove Odbora da je članom 147. stav 1. i 2. Zakona o javnim nabavkama utvrđeno da Republička komisija za zaštitu prava u postupcima javnih nabavki za svoj rad odgovara Narodnoj skupštini kojoj dostavlja godišnji izveštaj o svom radu, sa svim propisanim delovima koje ovaj izveštaj obavezno mora da sadrži.

Saglasno navedenim odredbama Zakona o javnim nabavkama, Republička komisija za zaštitu prava u postupcima javnih nabavki podnela je Narodnoj skupštini 30. marta 2018. godine Izveštaj o radu Republičke komisije za zaštitu prava u postupcima javnih nabavki u periodu od 1. januara 2017. godine do 31. decembra 2017. godine.

Odbor, u skladu sa članom 237. stav 4. Poslovnika Narodne skupštine, podnosi Narodnoj skupštini izveštaj sa predlogom zaključka.

Izveštaj o radu Republičke komisije u postupcima javnih nabavki za period 1. januara 2017. do 31. decembra 2017. godine je predstavila Hana Hukić, predsednik Republičke komisije za zaštitu prava u postupcima javnih nabavki.

U diskusiji je učestvovao Zoran Despotović.

Nakon završene diskusije, Odbor je većinom glasova (10 glasova „za“ i dva narodna poslanika se nisu izjasnila), odlučio da predloži Narodnoj skupštini da prihvati Izveštaj o radu Republičke komisije u postupcima javnih nabavki za period 1. januar 2017. do 31. decembra 2017. godine.

Odbor je, na osnovu člana 147. stav 2. Zakona o javnim nabavkama, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Izveštaja o radu Republičke komisije za zaštitu prava u postupcima javnih nabavki u periodu od 1. januara do 31. decembra 2017. godine, podnese Narodnoj skupštini predlog sledećeg zaključka:

1. Prihvata se Izveštaj o radu Republičke komisije za zaštitu prava u postupcima javnih nabavki u periodu od 1. januara do 31. decembra 2017. godine.

2. Ovaj zaključak objaviti u „Službenom glasniku Republike Srbije“.

Za predstavnika Odbora ne sednici Narodne skupštine, izabrana je Aleksandra Tomić, predsednik Odbora.

**Četvrta tačka dnevnog reda:** **Razmatranje Izveštaja o sprovedenom nadzoru nad primenom Zakona o javnim nabavkama za 2017. godinu**

Predsednik Odbora podsetila je članove Odbora da u skladu sa članom 136. Zakona o javnim nabvkama, Uprava za javne nabavke podnosi Vladi i odboru Narodne skupštine nadležnom za poslove finansija poseban godišnji izveštaj o sprovedenom nadzoru nad primenom Zakona o javnim nabvkama, do 30. aprila tekuće godine za prethodnu godinu.

Sandra Damčević, direktor Uprave za javne nabavke, i Daliborka Srećkov, rukovodilac Grupe za praćenje, kontrolu i nadzor postupaka javnih nabavki u Upravi za javne nabavke su predstavile izveštaj.

U diskusiji su učestvovali Zoran Despotović, Veroljub Arsić, Bojan Kovačević i Aleksandra Tomić.

Nakon završene diskusije, Odbor je većinom glasova (10 glasova „za“ i jedan narodni poslanik se nije izjasnio) prihvatio Izveštaj o sprovedenom nadzoru nad primenom Zakona o javnim nabavkama za 2017. godinu.

**Peta tačka dnevnog reda:** **Razmatranje Godišnjeg izveštaja Komisije za hartije od vrednosti za 2016. godinu**

Predsednik Odbora podsetila je članove Odbora da je članom 260. stav 1. Zakona o tržištu kapitala utvrđeno da Komisija za hartije od vrednosti podnosi godišnji izveštaj Narodnoj skupštini Republike Srbije u roku od četiri meseca od završetka poslovne godine.

Saglasno navedenoj odredbi Zakona o tržištu kapitala, Komisija za hartije od vrednosti podnela je Narodnoj skupštini 28. aprila 2017. godine Godišnji izveštaj Komisije za hartije od vrednosti za 2016. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini izveštaj sa Predlogom zaključka.

Marko Janković, član Komisije za hartije od vrednosti je obrazložio Godišnji izveštaj Komisije za hartije od vrednosti za 2016. godinu.

Povodom pete tačke dnevnog reda nije bilo diskusije.

Odbor je, jednoglasno (10 glasova „za“ ), odlučio da predloži Narodnoj skupštini da prihvati Godišnji izveštaj Komisije za hartije od vrednosti za 2016. godinu.

Odbor je, na osnovu člana 260. stav 1. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Godišnjeg izveštaja Komisije za hartije od vrednosti za 2016. godinu, podnese Narodnoj skupštini predlog sledećeg zaključka:

1. Prihvata se Godišnji izveštaj Komisije za hartije od vrednosti za 2016. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Šesta tačka dnevnog reda:** **Razmatranje Godišnjeg izveštaja Komisije za hartije od vrednosti za 2017. godinu**

Članom 260. stav 1. Zakona o tržištu kapitala utvrđeno je da Komisija za hartije od vrednosti podnosi godišnji izveštaj Narodnoj skupštini Republike Srbije u roku od četiri meseca od završetka poslovne godine.

Saglasno navedenoj odredbi Zakona o tržištu kapitala, Komisija za hartije od vrednosti podnela je Narodnoj skupštini 27. aprila 2018. godine Godišnji izveštaj Komisije za hartije od vrednosti za 2017. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini izveštaj sa Predlogom zaključka.

Marko Janković, član Komisije za hartije od vrednosti je obrazložio Godišnji izveštaj Komisije za hartije od vrednosti za 2017. godinu

Povodom šeste tačke dnevnog reda nije bilo diskusije.

Odbor je, jednoglasno (10 glasova „za“ ), odlučio da predloži Narodnoj skupštini da prihvati Godišnji izveštaj Komisije za hartije od vrednosti za 2017. godinu.

Odbor je, na osnovu člana 260. stav 1. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Godišnjeg izveštaja Komisije za hartije od vrednosti za 2017. godinu, podnese Narodnoj skupštini predlog sledećeg zaključka:

1. Potvrđuje se Finansijski plan Komisije za hartije od vrednosti za 2017. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Sedma tačka dnevnog reda:** **Razmatranje Izmena finansijskog plana Komisije za hartije od vrednosti za 2016. godinu**

Članom 260. stav 5. Zakona o tržištu kapitala određeno je da Finansijski plan za narednu godinu Komisija donosi do 30. novembra tekuće godine i dostavlja ga Narodnoj skupštini na potvrđivanje.

Saglasno navedenoj odredbi Zakona o tržištu kapitala, Komisija za hartije od vrednosti je podnela i Izmene Finansijskog plana Komisije za hartije od vrednosti za 2016. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini predlog zaključka o razmatranju finansijskog plana Komisije za hartije od vrednosti.

Marko Janković, član Komisije za hartije od vrednosti je obrazložio Izmenu finansijskog plana Komisije za hartije od vrednosti za 2016. godinu.

Povodom sedme tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), odlučio da predloži Narodnoj skupštini da prihvati Izmene finansijskog plana Komisije za hartije od vrednosti za 2016. godinu.

Odbor je, na osnovu člana 260. stav 5. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Izmena Finansijskog plana Komisije za hartije od vrednosti za 2016. godinu, podnese Narodnoj skupštini predlog sledećeg zaključka:

1. Potvrđuju se Izmene finansijskog plana Komisije za hartije od vrednosti za 2016. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Osma tačka dnevnog reda:** **Razmatranje finansijskog plana Komisije za hartije od vrednosti za 2017. godinu**

Članom 260. stav 5. Zakona o tržištu kapitala određeno je da Finansijski plan za narednu godinu Komisija donosi do 30. novembra tekuće godine i dostavlja ga Narodnoj skupštini na potvrđivanje.

Saglasno navedenoj odredbi Zakona o tržištu kapitala, Komisija za hartije od vrednosti je podnela Finansijski plan Komisije za hartije od vrednosti za 2017. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini predlog zaključka o razmatranju finansijskog plana Komisije za hartije od vrednosti.

Marko Janković, član Komisije za hartije od vrednosti je obrazložio finansijski plan Komisije za hartije od vrednosti za 2017. godinu.

Povodom osme tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), odlučio da predloži Narodnoj skupštini da prihvsti Finansijski plan Komisije za hartije od vrednosti za 2017. godinu.

Odbor je, na osnovu člana 260. stav 5. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Finansijskog plana Komisije za hartije od vrednosti za 2017. godinu, podnese Narodnoj skupštini predlog sledećeg zaključka:

1. Potvrđuje se Finansijski plan Komisije za hartije od vrednosti za 2017. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Deveta tačka dnevnog reda:** **Razmatranje Izmena i dopuna finansijskog plana Komisije za hartije od vrednosti za 2017. godinu**

Članom 260. stav 5. Zakona o tržištu kapitala određeno je da Finansijski plan za narednu godinu Komisija donosi do 30. novembra tekuće godine i dostavlja ga Narodnoj skupštini na potvrđivanje.

Saglasno navedenoj odredbi Zakona o tržištu kapitala, Komisija za hartije od vrednosti je podnela Izmenu i dopunu finansijskog plana Komisije za hartije od vrednosti za 2017. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini predlog zaključka o razmatranju finansijskog plana Komisije za hartije od vrednosti.

Marko Janković, član Komisije za hartije od vrednosti je obrazložio Izmene i dopune finansijskog plana Komisije za hartije od vrednosti za 2017. godinu.

Povodom devete tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), odlučio da predloži Narodnoj skupštini da prihvati Izmene i dopune finansijskog plana Komisije za hartije od vrednosti za 2017. godinu.

Odbor je, na osnovu člana 260. stav 5. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Izmens i dopuns finansijskog plana Komisije za hartije od vrednosti za 2017. godinu, podnese Narodnoj skupštini predlog sledećeg zaključka:

1. Potvrđuju se Izmene i dopune Finansijskog plana Komisije za hartije od vrednosti za 2018. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Deseta tačka dnevnog reda:** **Razmatranje Finansijskog plana Komisije za hartije od vrednosti za 2018. godinu**

Članom 260. stav 5. Zakona o tržištu kapitala određeno je da Finansijski plan za narednu godinu Komisija donosi do 30. novembra tekuće godine i dostavlja ga Narodnoj skupštini na potvrđivanje.

Saglasno navedenoj odredbi Zakona o tržištu kapitala, Komisija za hartije od vrednosti je podnela Finansijski plan Komisije za hartije od vrednosti za 2018. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini predlog zaključka o razmatranju finansijskog plana Komisije za hartije od vrednosti.

Marko Janković, član Komisije za hartije od vrednosti je obrazložio Finansijski plan Komisije za hartije od vrednosti za 2018. godinu.

Povodom 10. tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), odlučio da predloži Narodnoj skupštini da prihvati Finansijski plan Komisije za hartije od vrednosti za 2018. godinu.

Odbor je, na osnovu člana 260. stav 5. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da povodom razmatranja Finansijskog plana Komisije za hartije od vrednosti za 2018. godinu, podnese Narodnoj skupštini predlog sledećeg zaključka:

1. Potvrđuje se Finansijski plan Komisije za hartije od vrednosti za 2018. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Jedanaesta tačka dnevnog reda:** **Razmatranje** **Izmena i dopuna Finansijskog plana Komisije za hartije od vrednosti za 2018. godinu**

Članom 260. stav 5. Zakona o tržištu kapitala određeno je da Finansijski plan za narednu godinu Komisija donosi do 30. novembra tekuće godine i dostavlja ga Narodnoj skupštini na potvrđivanje.

Saglasno navedenoj odredbi Zakona o tržištu kapitala, Komisija za hartije od vrednosti je podnela Izmenu i dopunu finansijskog plana Komisije za hartije od vrednosti za 2018. godinu.

Odbor, u skladu sa članom 237. stav 4. Poslovnika Narodne skupštine podnosi Narodnoj skupštini predlog zaključka o razmatranju Izmena i dopuna Finansijskog plana Komisije za hartije od vrednosti za 2018. godinu.

Marko Janković, član Komisije za hartije od vrednosti je obrazložio Izmene i dopune finansijskog plana Komisije za hartije od vrednosti za 2018. godinu.

Povodom 11. tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), odlučio da predloži Narodnoj skupštini da prihvati Izmene i dopune Finansijskog plana Komisije za hartije od vrednosti za 2018. godinu.

Odbor je, na osnovu člana 260. stav 5. Zakona o tržištu kapitala, člana 8. stav 1. Zakona o Narodnoj skupštini i člana 239. Poslovnika Narodne skupštine, odlučio da, povodom razmatranja Izmena i dopuna finansijskog plana Komisije za hartije od vrednosti za 2018. godinu, podnese Narodnoj skupštini predlog sledećeg zaključka:

1. Potvrđuju se Izmene i dopune Finansijskog plana Komisije za hartije od vrednosti za 2018. godinu.

2. Ovaj zaključak objaviti u „Službenom glasniku Republike Srbije“.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

**Dvanaesta tačka dnevnog reda:** **Utvrđivanje Predloga odluke o prestanku funkcije člana Republičke komisije za zaštitu prava u postupcima javnih nabavki.**

Branimir Blagojević, član Komisije za zaštitu prava u postupcima javnih nabavki je, dana 7. juna 2018. godine, podneo ostavku na funkciju člana Republičke komisije iz ličnih razloga.

Narodna skupština je izabrala Branimira Blagojevića za člana Republičke komisije za zaštitu prava u postupcima javnih nabavki 18. decembra 2015. godine, na period od pet godina, na predlog Odbora za finansije, republički budžet i kontrolu trošenja javnih sredstava, nakon sprovedenog javnog konkursa, u skladu sa članom 140. stav 2. i članom 141. stav 3. Zakona. Odluka je objavljena u „Službenom glasniku RS“, broj 105/15 od 18. decembra 2015. godine.

Članom 140. Zakona o javnim nabavkama predviđeno je, pored ostalog, da članove Republičke komisije za zaštitu prava u postupcima javnih nabavki bira i razrešava Narodna skupština na predlog odbora Narodne skupštine nadležnog za poslove finansija.

Povodom 12. tačke dnevnog reda nije bilo diskusije.

Odbor je, većinom glasova (10 glasova „za“ i jedan narodni poslanik se nije izjasnio), utvrdio Predlog odluke o prestanku funkcije člana Republičke komisije za zaštitu prava u postupcima javnih nabavki.

Za predstavnika Odbora na sednici Narodne skupštine izabrana je Aleksandra Tomić, predsednik Odbora.

Sednica Odbora je zaključena u 14,15 časova.

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić